./data/phi0474/phi056/phi0474.phi056.perseus-lat1.xml
tametsi hac de re puto te constitutum quid facturus esses habere, tamen, quo maturius constitueres, cum hunc eventum providebam, visum est ut te facerem certiorem   Nosti enim haec tralaticia: de Galliis constituetur; erit qui intercedat; deinde alius exsistet qui, nisi libere liceat de omnibus provinciis decernere senatui, reliquas impediat   sic multum ac diu ludetur, atque ita diu ut plus biennium in his tricis moretur